Ministarstva zaštite okoliša i prostornog uređenja po kantonima u Federaciji Bosne i Hercegovine

[mini|304x304piksel|Kantoni [Federacija Bosne i Hercegovine|Federacije Bosne i Hercegovine]]
Ministarstvo prostornog uređenja i zaštite okoliša čini jedno od ministarstava kantonalnih vlada u Federaciji Bosne i Hercegovine, nadležno za prostorno uređenje i urbanističku politiku.

## Historija 
Godine 1992, nakon sticanja nezavisnosti Republike Bosne i Hercegovine od Socijalističke federativne republike Jugoslavije (SFRJ), osnovano je Ministarstvo za urbanizam, građevinarstvo i zaštitu okoliša Republike Bosne i Hercegovine, a za ministra je tada imenovan Mustafa Beganović.

Nakon rata u Bosni i Hercegovini i potpisivanja Dejtonskog mirovnog sporazuma 1995. godine, a s obzirom na ustavne nadležnosti, nadležnost nad okolišom i  prostornim uređenjim dodijeljena je entitetima u Bosni i Hercegovini – Federaciji Bosne i Hercegovine i Republici Srpskoj. Međutim, u Federaciji je ta nadležnost dodatno dodijeljena kantonima, pa su tako i u njima formirana odgovarajuća ministarstva.

## Nadležnosti 
Glavna osoba u kantonalnom ministarstvu zaštite okoliša i prostornog uređenja je ministar ili ministrica zaštite okoliša i prostornog uređenja, dok je broj pomoćnika nejednako raspoređen po kantonima.

### Djelokrug 
Ministarstva zaštite okoliša i prostornog uređenja obavljaju upravne, stručne i druge poslove koji se odnose na sljedeće oblasti:

* **Prostorni plan:** Ministarstvo određuje kantonalni prostorni plan, što podrazumijeva odgovarajuća istraživanja, analize stanja i planiranje plana, te naknadna priprema, izrada i provođenje istog. Također, ministarstvo nadgleda općinske/gradske prostorne planove kako bi bili u skladu sa kantonalnim, te mora obezbijediti usklađenost kantonalnog prostornog plana s entitetskim. 
* izdavanje urbanističko-tehničke dokumentacije
* provođenje građevinske politike i vršenje nadzora nad provođenjem zakona i propisa iz oblasti građenja i prostornog uređenja
* praćenje stanja i unapređenje oblasti građenja na kantonalnom nivou
* izrada pratećih analiza, informacija i drugih stručnih i analitičkih materijala iz oblasti građenja
* podrška poslovima primjene i održavanja katastra nekretnina i katastra komunalne infrastrukture
* uspostava i razvoj jedinstvenog informacionog sistema u oblasti prostornog planiranja i uređenja 
* izradu analiza, informacija i drugih stručnih i analitičkih materijala iz stambene oblasti, oblasti korištenja, upravljanja i održavanja zajedničkih dijelova i uređaja zgrade i komunalne oblasti
* analiza stanja okoliša i provođenje aktivnosti zaštite okoliša, te obavljanje odgovorajućih poslova utvrđenim zakonima i propisa iz te oblasti
* uspostavljanje i rukovođenje sistemom informisanja o okolišu u kantonu
* izdavanje dozvola za korištenje okoliša iz kantonalne nadležnosti , te organizovanje poslova koji za cilj imaju sprečavanje  ili smanjenje štetnih posljedica po okoliš
* prikupljanje i raspodjelu sredstava za finansiranje zaštite okoliša, te nadzor nad raspodjelom tih sredstava
* obezbjeđivanje donošenja i praćenje provođenja kantonalnog plana zaštite okoliša
* **Upravljanje otpadom**: U nadležnosti ministarstva spada i upravljanje otpadom. To podrazumijeva izradu kantonalnog plana upravljanja otpadom, te određivanje lokacija i zemljišta za odlaganje i podsticanje uspostavljanja međuopćinskih i regionalnih deponija. Pored toga, ministarstvo izdaje dozvole za upravljanje otpadom i odobrava planove upravljanja medicinskim otpadom. 
* vođenje i održavanje Sistema za praćenje kvaliteta zraka na području kantona
* analiziranje, pripremanje informacija o kvalitetu zraka za područje kantona i preduzimanje mjera za zaštitu kvaliteta zraka
* provođenje aktivnosti vezanih za zaštitu od buke
* proglašenje zaštićenih područja (iz nadležnosti kantona)
* vršenje nadležnosti nad provođenjem propisa iz nadležnosti ministarstva
* i druge poslove utvrđene zakonom

## Kantonalna ministarstva zaštite okoliša i prostornog uređenja 
### Bosansko-podrinjski kanton 
**Ministarstvo za urbanizam, prostorno uređenje i zaštitu okoline Bosansko-podrinjskog kantona Goražde** se sastoji od šest sektora (za normativne i upravno-pravne poslove, prostorno planiranje, zaštitu okoline, pravne poslove, investiciono i tekuće održavanje objekata, za administrativne i pomoćno-tehničke poslove), dok se njegovo sjedište nalazi u ulici 1. Slavne višegradske brigade 2a u Goraždu. Ministar za urbanizam, prostorno uređenje i zaštitu okoline BPKG je od 8. januara 2015. Slobodan Janković.

### Hercegovačko-neretvanski kanton 
**Ministar građenja i prostornog uređenja Hercegovačko-neretvanskog kantona** (skraćeno MGPU HNK; hrvatski: Ministarstvo graditeljstva i prostornog uređenja) je od 23. septembra 2015. Suad Hasandedić (SDA), dok se sjedište ministarstva nalazi u ulici Stjepana Radića 3 u Mostaru. 
### Kanton 10 
**Ministarstvo građenja, obnove, prostornog uređanja i zaštite okoliša Kantona 10** (hrvatski: Ministarstvo graditeljstva, obnove, prostornog uređanja i zaštite okoliša) Ministarstvo građen se sastoji od dva sektora (za graditeljstvo, stambeno-komunalnu djelatnost i obnovu te prostorno uređenje i zaštitu okoliša), dok se sjedište ministarstva nalazi u ulici Stjepana II Kotromanića u Livnu. Resorni ministar je od 5. maja 2015. Hikmet Hodžić (SDA).

### Posavski kanton 
Ministarstvo privrede, rada i prostornog uređenja Posavskog kantona sastoji se od dva sektora (za privredu i rad i sektor za prostorno uređenje), dok se sjedište ministarstva nalazi u Aleji mira u Odžaku. Ministar privrede, rada i prostornog uređenja PK je od 2019. Dragutin Živković (HDZ BiH).
### Kanton Sarajevo 
**Ministarstvo prostornog uređenja, građenja i zaštite okoliša Kantona Sarajevo** se sastoji od četiri sektora (za prostorno uređenje, zaštitu okoliša, drugostepeno upravno rješavajne i normativno-pravne poslove te za upravljanje, realizaciju projekata i nadzor u stambenoj oblasti), dok se sjedište ministarstva nalazi u ulici Reisa Džemaludina Čauševića 1 u Sarajevu. Ministar prostornog uređenja, građenja i zaštite okoliša KS je od 26. decembra 2018. Damir Filipović (SDP).

### Srednjobosanski kanton 
**Ministarstvo prostornog uređenja, zaštite okoliša, povratka i stambenih poslova Srednjobosanskog kantona** se sastoji od četiri sektora: Sektor prostornog planiranja, Sektor za zaštitu okoliša, Sektor obnove i povratka i Sektor za drugostupanjsko upravno rješenje iz oblasti urbanizma, građenja, okoliša i stambenih poslova, dok se sjedište nalazi u Prnjavorskoj ulici 16a u Travniku. Ministar prostornog uređenja, zaštite okoliša, povratka i stambenih poslova SBK je od 15. 2. 2019. nalazi Amir Šečibović (SDA).
### Tuzlanski kanton 
**Ministarstvo prostornog uređenja i zaštite okolice Tuzlanskog kantona** se sastoji od dva sektora (za zaštitu okolice i prirode te za prostorno uređenje i građenje), dok se sjedište ministarstva nalazi u Rudarskoj ulici 65 u Tuzli. Ministar prostornog uređenja i zaštite okolice TK je od 20. februara 2015. Admir Huskanović.

### Unsko-sanski kanton 
**Ministarstvo za građenje, prostorno uređenje i zaštitu okoliša Unsko-sanskog kantona** se sastoji od tri sektora (za urbanizam, prostorno uređenje i građenje, zaštitu okoliša i komunalne djelatnosti i za projekte, ekonomske poslove, strateško planiranje i EU integracije), dok se sjedište ministarstva nalazi u ulici Alije Đerzeleza 2 u Bihaću. Ministar za građenje, prostorno uređenje i zaštitu okoliša USK je od 17. oktobra 2018. Adnan Alagić (A-SDA).

### Zapadnohercegovački kanton 
**Ministarstvo prostornog uređenja, građenja i zaštite okoliša Zapadnohercegovačkog kantona** (hrvatski: Ministarstvo prostornog uređenja, građenja i zaštite okoliša) se sastoji od dva sektora (za prostorno uređenje i građenje te za zaštitu okoliša), dok se sjedište ministarstva nalazi u ulici Fra Andrije Kačića Miošića 2 u Posušju. Resorni ministar je od 4. februara 2015. Miroslav Ramljak (HDZ BiH).

### Zeničko-dobojski kanton 
**Ministar za prostorno uređenje, promet i komunikacije i zaštitu okoline Zeničko-dobojskog kantona** je od 23. novembra 2015. Fahrudin Brkić (SBB), a direktor Kantonalne direkcije za ceste Refik Zeković, dok se sjedište ministarstva nalazi u Kučukovičkoj ulici u Zenici.

## Reference 
Kategorija:Ministarstva vlada kantona u Federaciji Bosne i Hercegovine